# Acquis communautaire

### A Wikipédiából, a szabad lexikonból.

Az acquis communautaire francia nyelvű kifejezés, szószerint "közösen elért" dolgokat, a bevett magyar fordítás szerint "közösségi vívmányokat" jelent. Az EU-tagállamoknak a közösségi ügyekkel foglalkozó szakemberei általában eredeti formájában, franciául használják minden nyelven (röviden csak acquis-ként - ejtsd "aki" - emlegetve), így vált az EU-zsargon részévé.

Tartalmi jelentése az Európai Unió teljes érvényes joganyagát foglalja magába, beleértve az alapvető szerződések érvényben lévő változatát (elsődleges joganyag), valamint az ún. másodlagos jogalkotás keretében keletkezett joganyagot, rendeleteket, irányelveket, döntéseket, beleértve az Európai Bíróság döntéseit és gyakorlatát, a Közös Kül- és Biztonságpolitika keretében elfogadott joganyagot, valamint az EU-nak más államokkal vagy vagy egyéb nemzetközi jogi alanyokkal kötött szerződéseit és megállapodásait.

Az acquis-t az EU-hoz csatlakozó új tagállamoknak is el kell fogadniuk, elismerése és alkalmazása a belépés feltétele.

Egyes értelmezések szerint nem csak a kötelező joganyagot, hanem minden, az Európai Unióban elfogadott alapvelvet, nyilatkozatot, egyezményt, határozatot is magába foglal, függetlenül attól, hogy az jogilag kötelező-e vagy sem.

Egyes becslések szerint a 2004-es nagy bővítés idején ez az érvényes joganyag mintegy 85 000 gépelt oldalt tett volna ki, ha egyszerre kinyomtatták volna.

## [szerkesztés] Irodalom

Horváth Zoltán: Kézikönyv az Európai Unióról - Magyar Országgyűlés, 2001

- http://eur-lex.europa.eu

A lap eredeti címe "http://hu.wikipedia.org../../../a/c/q/Acquis_communautaire.html"

Kategóriák: Európai Unió | Jog

##### Views

- Szócikk
- Vitalap
- Aktuális változat

##### Keresés

##### Más nyelveken

- Česky
- Deutsch
- English
- Hrvatski
- Italiano
- Nederlands
- Polski
- Português